
HABITA DIE XX AUGUSTI MDCCCLXXX AD S. R. E. CARDINALES IN AEDIBUS 
VATICANIS. (contra Belgas) 


VENERABILES FRATRES. 


Summi Pontificatus sacrosancta majestas, quam sicut habemus ipsa vita cariorem, sic 
conservare ac tueri omni contentione volumus et debemus, postulat a Nobis, ut de injuria 
longe maxima supremae auctoritati Nostrae et huie Apostolicae Sedi haud ita pridem impo- 
sita, ad Vos, Venerabiles Fratres, hodierno die referamus, De injuria intelligimus illata 
ab administratoribus rei Belgarum publicae, quod Legatum Nostrum nulla justa caussa re- 
pente dimiserunt. 

Nos quidem non tam privato dolore permoti, quam de Apostolicae Sedis honore sol- 
liciti, totam rei gestae seriem una cum instrumentis atque auctoritatibus, quibus iure cre- 
datur, pervulgari jussimus, ut omnia proferrentur in lucem veritatis, et aequi viri facile 
statuerent, quam parum habeant firmamenti et virium conjectae ab inimicis in Apostoli- 
cam Sedem indignissimae criminationes. — Nunc vero ejus facti rationem altius conside- 
rantes, cum in hoc tum in aliis non absimili genere, quae fere ubique geruntur, certa ve- 
stigia agnoscimus quae significant recruduisse vehementer bellum, longo jam tempore 
adversus Christi Ecclesiam nefarie susceptum. Imo etiam magis apertam nudatamque conspi- 
cimus factiosorum hominum de abalienandis ab Apostolica Sede animis veterem conjurationem, 
eo consilio initam, ut in christianas gentes, quas semel Romani Pontificis auctoritati prae- 
sidioque forte subduxerint, omnem ipsi nutu atque arbitratu suo potestatem exerceant, 
Atque idem plane propositum inimicis fuit, cum per vim et dolos eripere Romanis Pontifieibus 

civilem principatum voluerunt, manifesto divinae Providentiae consilio et consentiente 
aetatum suffragio constitutum, uti salva iis perpetuo ea securitas ac libertas esset, qua 
nihil est magis in gerenda christiana republica necessarium, — Neque alio machinationes 
spectant summis artificis excogitatae, adhibitaeque calliditate pari, per quas multi jamdiu 
contendunt invisam et suspectam facere populis Ecclesiam, invidiamque institutis catholicis 
conflare, praecipue autem Pontificatui romano, ad communem humani generis salutem divi- 
nitus instituto. 

Haec eadem consilia etiam in Belgio exequi catholici nominis hostes destinaverant, 
ut vincula abrumperentur aut relaxarentur quae Belgarum gentem Apostolicae Sedi con- 
jungunt. Quamobrem, data opportunitate, in ipsis legumlatorum publieis coetibus pluries 
est eorum exaudita vox. Legationem belgicam apud Romanum Pontificem esse tollendam: 
idque se statutum in animo ac deliberatum habere. Revera duobus ante annis, vix dum 
ad gubernacula reipublicae homines illarum partium accesserant, mora nulla fuit, quin 
aperte edicerent, revocationem oratoris belgici a legatioue esse decretam; eamdem reapse 
perfectum iri, ubi primum per tempora licuisset, 

Cum haec consilia atque hic habitus animorum in iis esset, perlata lex de primor- 
diis studiorum publice tradendis, propositi perficiendi caussam attulit, — Nostis, Venera- 
biles Fratres, indolem hujusce legis atque rationem. Profecto in ea condenda hoc maxime 
consilium atque hanc sententiam fuisse apparet ab auctoritate catholicae religionis, vel a 
pueritia, abducere animos, institutionemque juventutis, remota qualibet Ecclesiae providentia, 
civilis potestatis imperio voluntatique reservare. Etenim ea lege decernitur, in educatione 
puerili nullas esse debere sacrorum Pastorum partes, nullam Ecclesiae vigilantiam; disso- 
ciatisque penitus a religione litteris, ab eruditione puerorum, si ipsa publicarum scholarum 
ratio et disciplina spectetur, omnem de religione doctrinam abesse praecipitur; quod per- 
facile cernitur quam sit fidei et moribus ineuntis aetatis periculosum. — Eoque gravius 
esse periculum intelligitur, quod eadem lege omnis religiosa institutio plane excluditur ab 
iis ipsis itterarum palaestris, quas scholas normales vocant, ubi exercitatione praeceptisque 
conformatur, qui quaeve deinceps velint ad erudiendos pueros sese conferre. 

Lex hujusmodi per quam plurimum de doctrina juribusque Ecclesiae detrahitur, ma- 
ximoque discrimini sempiterna adolescentium salus obicitur, non poterat, salvo ofticio, Epi- 
scopis probari, quibus a Deo id est muneris onerisque impositum, ut in salute animorum 
fideique sanctitate defendenda vigilanter elaborent. itevera cum probe sentirent, quid a 
se tempus officiumque postularet, sedulam operam dederunt arcendae ab ejusmodi publicis 
scholis juventuti, aliasque aperiendas curarunt, potestati suae obnoxias, in quibus tenerae 
adolescentulorum mentes cum litterarum tnm religionis elementis optime formarentur. Et 
hanc ad rem, laus est egregia Belgarum, peropportuno huic operi sese alacritate summa 
adjutores praebuisse. Cum enim animadverterent, quantum rehgioni periculum ab ea lege 
impenderet, avitam fidem, quoquo modo possent, tuendam susceperunt; idque tam inflam- 
mato studio, ut laborum ac sumptuum magnitudo admirationem fecerit apud omnes, ad 


quos hujus rei fama pervenit. 

Nos vero, qui propter excelsum supremi Pastoris et Magistri munus, intemeratam 
ubique fidem conservare, sacra Ecclesiae jura asserere, et salutis discrimina a capite gen- 
tium christianarum propulsare debemus, ipsa officii ratione sinere prohibebamur, indemna- 
tam per Nos abire legem, quam Venerabiles Fratres Nostri Episcopi belgici jure condem- 
navissent. Quapropter in litteris Nostris ad dilectissimum filium Nostrum Leopoldum II. 
regem Belgarum aperte declaravimus, legem die I. Julio mense factam magnopere catholi- 
cae doctrinae praeceptis repugnare; eamdemque perniciosam saluti adolescentium, neque 
parum ipsi civitati calamitosam futuram. Igitur qua talem imprebavimus damnavimusque 
non semel, sicut nunc in conspectu omnium Vestrum, iisdem de caussis, iterum improba- 
mus atque damnamus. Quam rem more agimus institutisque Apostolicae Sedis, quae sem- 
per judicii atque auctoritatis suae pondere scholas perculit cujuslibet religionis expertes, 
quas medias seu neutras appellant, quaeque suapte natura illuc tandem evadunt, ut Deum 
prorsus non agnoscant; neque usquam passa est, ejusmodi scholas a juventute catholica 
celebrari, nisi certis casibus, cum eam tempus et necessitas cogeret, cautoque prius ne 
praesens esset pravae contagionis periculum. — Nihilominus christiana caritae animati, et 
quod nolebamus ullam dari caussam quamobrem acerbius bellum fieret, valde auctores fu- 
imus "Venerabilibus Fratribus Nostris Episcopis, in medio certamine consistentibus, ut, 
quod ad decreta exequenda, moderationem et suavitatem in re praesenti ne relinquerent, 
et in poenis exigendis agerent lenius; quoniam rei christianae studium, tam justa caussa 
incensum, paterna illa benevolentia temperari oporteret, quae devios quosque benigne com 
plectitur. 

Multum ad ea quae volebamus cohortationes Nostrae profecerant, multoque magis 
futurum videbatur, ut in reliquum tempus proficerent; non satis tamen ex sententia cura- 
torum rerum belgicarum, qui Episcopos ipsos muneri suo firmissime intentos nihilominus 
toargui a Nobis, et in quo essent probabiles, in eo reprehendi voluissent, Quod cum Nos 
libere constanterque negavissemus facturos, idcirco officiose amiceque Nobiscum agi desi- 
tum est, et insigni, vixque alias audito illiberalitatis exemplo, legatus Noster excedere fi- 
nibus jussus est. — Plura deinde per ambages et calumnias caussati, indigne factum te- 
gere falsis nominibus conati sunt, omnemque caussam et culpam in Apostolicam Sedem 
transferre, Crescente autem audacia, nec a conviciis, nec a contumeliis temperatum est: 
imo ne in Urbe quidem Roma hostilis animi defuit insolens ostentatio. 

Quapropter muneris Nostri apostolici memores, casum gravem et repentinum in con- 
spectu omnium Vestrum, Venerabiles Fratres, deplorantes, Nobiscum et cum sancta Petri 
Sede inique actum esse testamur et conquerimur. Cumque jus potestatemque habeat Pon- 
tifex maximus Nuntios aut Legatos ad exteras gentes, nominatim catholici nominis, ea- 
rumque principes mittendi, de violato hujusmodi jure cum iis quos penes est culpa, 
expostulamus: eoque magis, quod ejus juris multo augustius est in Romano Pontifice 
principium, cum ab amplissima auctoritate primatus, quem ille divinitus obtinet in universam 
Ecclesiam, proficiscatur; quemadmodum et Pius VI. gloriosae recordationis Pontifex decla- 
ravit his verbis: „Jus est Romano Pontifici habendi aliquos, in dissitis praesertim locis, 

qui sui absentis personam repraesentent, qui jurisdietionem suam atque auctoritatem stabi- 
li delegatione collatam exerceant, qui denique suas vices obeant; idque ex intima vi ac 
natura primatus, ex juribus dotibusque cum primatu conjunctis, ex constanti Ecclesiae 
disciplina a primis usque saeculis deducta ..  '. 

Querimur super hoc etiam, quod dimittendi Nostri per Belgium Legati caussa inju- 
riosa et de industria quaesita allata sit; cum contra dimissum idcirco esse constet, quod 
Nos deserere officium recusavimus, factaque significatione Nostrae cum Venerabilibus Fra- 
tribus Episcopis belgicis consentientis voluntatis, discedere ab iis nulla ratione voluimus. 
— Demum cohibere querelas non possumus propter multa et varia, quae de Nobis et 
hac Sede Apostolica sunt contumeliose atque atrociter dicta. Equidem quod privatim ad 
Nos, prompti ad perferendas patienter injurias sumus, ignoscendumque obtrectatoribus atque 
inimicis, gaudentes, Apostolorum exemplo, quod digni habiti sumus pro nomine Jesu con- 
iumeliam pati *. Nihilominus tamen Deum hominesque testamur, numquam esse passuros, 
ut quidquam de Apostolicae Sedis existimatione et dignitate impune minuatur; quam Nobis 
ecrtum est, omni vi et omnium rerum vitaeque ipsius, si res postularet, jactura defendere, 
ut tantae hujus dignitatis amplitudo servetur, Nostrisque Successoribus integra atque in- 
violata tradatur. 

Has autem voces, quas justus animi dolor et conscientia officii in hoc amplissimo 
consessu Vestro, Venerabiles Fratres, Nobis expresserunt, late per orbem terrarum pro- 
pagari volumus, ut viri principes universaeque gentes, querelarum Nostrarum aequitate 
perspecta, intelligant quibus profecta initiis, quem habuerit exitum res de qua loquimur; simul 
fraudes caveant, quibus homines non probi in aures animosque influunt multitudinis; alacri- 
terque studeant in fide Romani Pontificis, nihil mutata aut labefactata voluntate, permanere. 

Quod ad catholicam Belgarum gentem attinet, in summa est eorum laude ponendum, 
quod magna affecti sollicitudine ob Nostri discessum Legati, quem tot annos perhonorifice 
exceptum modis omnibus observarant, in hoc tempore propensioris voluntatis buie Aposto- 
licae Sedi documenta deproperent: volunt enim, quaratione possunt, curam et molestiam 
compensare injuriarum, quas in persona humilitatis Nostrae Jesu Christi Vicarius acce- 
pit.— Atque hic pergratum Nobis est recordari grave quoddam laudum praeconium quod a 
Gregorio XVI, Pontifiee maximo, Nobis praesentibus, atque audientibus, Belgis tributum 
est. Is enim cum Nos pontificiae apud eos legationi benigne destinaret, de gente illa in 
universum plura effatus est verbis amplissimis, appellavitque genus hominum fortissimum, 
pientissimum, quorum fides et amor erga Apostolicam Sedem et erga Principes suos mul- 
tis rebus ac perdiu constitisset. — Revera has ipsorum virtutes cum superiorum aetatum 
monumenta testantur, tum Nos usu ef consuetudine Ipsi ćognovimus, quamdiu illa lega- 
tione functi sumus; illorumque hominum et temporum et rerum jucundissima haerens in 
animo recordatio, peculiarem Nostram in eos fovit atque aluit benevolentiam. Igitur de Belgis 
ćonfidimus futurum, ut ab Ecclesiae amore et obsequio numquam discedant, constantesque 
in fidei catholicae professione, et de christiana juventntis institutione anxii atque solliciti, 
sese patribus et majoribus dignos in omne tempus impertiant. 


Resp. super Nuntiaturis Apost, cap. 8, sect, 2, n, 24, — 3 Act, V. 41. 

Haec de rebus belgicis habuimus, quae Vobiscum, Venerabiles Fratres, communicare- 
mus, ut illatam Apostolicae Sedi injuriam propulsaremus, violatamque dignitatem tueremur, 
— Attamen per Vos ipsi videtis, praesentes Ecclesiae labores non esse Belgarum finibus 
cireumseriptos. Longius serpit bellum, et latius manant rei catholicae detrimenta; quorum 
famen sermonem praesens in tempus omittimus. — Interim vero meliore spe erectos 
confirmatosque animos gerere oportet, et concordibus obsecrationibus suppliciter contendere 
a Patre misericordiarum et Deo totius consolationis, ut Ecclesiam sponsam suam, tot 
fessam malis ac tantis curis exercitam, benigne consoletur; sedatisque undis ac fluctibus, 
optatam diu tranquillitatem restituat. 


N. 4909. 


Immaculatae Conceptionis B. M. V. festum ad ritum duplicis primae classis ele- 
vatur, et Missa de Vigilia conceditur. 


Recurrente quinto supra vicesimum anno, quo toto Orbe catholico exultante dogma 
de Immaculata Conceptione B. Mariae V. a sacrae memoriae Pio IX. definitum est, ad 
potentissimam Reginae Cali in his quam maxime calamitosis temporibus opem imploran- 
dam, nec non ad venerationis ac pietatis affectum erga Sanctissimam Dei Matrem in 
cordibus fidelium augendum, Sanctissimus Dominus Noster Leo Papa XIII festum ac 
officium Immaculati Illius Conceptus pro universo Orbe ad ritum duplicis primae classis 
elevavit, et in posterum sub ritu duplici primae classis una cum Missa Vigiliae, jam 
nonnullis Dioecesibus concessa, in universa Ecclesia celebrari mandavit. 

Decretum Urbis et Orbis a Sacra Rituum Congregatione, Suae Sanctitatis jussu, die 
30. Novembris 1879 hac in causa editum, sic sonat; 


Decretum Urbis et Orbis 


Quod Catholica Ecclesia divinis Scripturarum eloquiis, et Apostolica traditione edocta, 
perpetuo ac unanimi Episcoporum et fidelium consensu in votis habuerat ut Deiparae 
Virginis in sua Conceptione adversus teterrimum humani generis hostem victoria de fide 
credenda a Petri Sede declararetur, hoc praestitit Summus Pontifex Pius IX sa. me. sexto 
Idus Decembris anni millesimi octingentesimi quinquagesimi quarti. Siquidem, ingenti 
adstante coetu Sanctae Romanae Ecclesiae Patrum Cardinalium, et sacrorum Antistitum 
ex dissitis etiam regionibus, universoque plaudente orbe, solemniter definivit: doctrinam, 
quae tenet Baetissimam Virginem Mariam in primo instanti suae Conceptionis fuisse, sin- 
gulari Dei privilegio. ab omni originalis culpae labe praeservatam immunem, esse a Deo 
revelatam, ac proinde ab omnibus fidelibus firmiter constanterque credendam. A qua 
auspicatissima die fidelium pietas ac devotio erga Sanctissimam Dei Matrem potissimum 
sub hoc singulari titulo excrevit, et latius propagata est; plures erectae Ecclesiae; pia 
instituta Sodalitia; bonarum artium, atque scientiarum Academiae nuncupatae. Quibus 
religionis incrementis plures permoti sacrorum Antistites humillimas Sanctissimo Domino 

Nostro LEONI PAPZE XIII exhibuere preces, ut hoc recurrente quinto supra vicesimum 
anno ab ejus dogmatis definitione, cujus solemniori undique pompa memoria recolitur, ad 
augendum magis magisque cultum erga Deiparam semper Virginem, festum ac Officium 
Immaculati illius Conceptus pro universo Orbe ad ritum duplicis primae classis elevare 
dignaretur. Quapropter Sanctissimus Dominus Noster pro sua erga eamdem Virginem Im- 
maculatam veneratione ac pietatis affectu, spem fovens futurum, ut Ipsa apud Christum 
Filium suum et Dominum Nostrum interveniente, pax detur Ecclesiae, Civili Societati ordo 
et concordia redeant, fideles virtutum inerementa susćipiąnt, devii in viam salutis revertan- 
tur, his precibus indulgendum esse censuit. Idcirco mandavit ut per Decretum Sacrorum 
Rituum Congregationis hujusmodi festum ac Officium Immaculatae Conceptionis in poste- 
rum sub ritu duplici primae classis una cum Missa Vigiliae, jam nonnullis Dicecesibus 
concessa, in universa Ecclesia celebretur: servatis Rubricis, aliisque de more servandis. 
Voluit autem Sanctitas Sua ut super his expediantur Litterae Apostolicae in forma Brevis. 
Contrariis non obstantibus quibuscumque. Die 30. Novembris 1879. 


LESS D. CARDINALIS BARTOLINIUS S. R. C. Praefectus. 
PLACIDUS RALLI S. R. C. Secretarius. 


Tarnoviae die 30. Octobris 1880. 


[4 


Lydia i Sieroty Zebrzydowskie, powieści wydane przez $. p. Księdza 
Prałata Króla, sa do nabycia. 

Po ś.p. Księdzu Prałacie Michale Królu, zostało kilkadziesiąt egzemplarzy wydanych 
przez niego powieści, Lydia i Sieroty Zebrzydowskie. Nabyć je można za jedne msze świętą 
za każdą z tych powieści, a to za spokój duszy zmarłego Prałata odprawić się mającą 
Przewielebni JX. Dziekani raczą napisać ilość książek przesłać się mających. 


L. 4950. 


Wezwanie do składek na sprawienie Album na pamiątkę pobytu Najjaśniejszego 
Monarchy w kraju naszym. 

Komitet zawiązany w celu utrwalenia niezatartéj pamięci pobytu Najjaśniejszego 
Monarchy w kraju naszym, postanowił wykonać album na któreby się kraj cały składał, 
i ofiarować go Następcy Tronu Jego Ces. Wysokości Arcyksięciu Rudolfowi i Najdostoj- 
niejszéj Jego małżonce. W tym celu wygotował do Nas odezwę, którą w całości Wiele- 
bnemu Duchowieństwu udzielamy: 

Najprzewielebniejszy Konsystorzu! 

Licznie zebrani obywatele w Łupkowie po pożegnaniu Najjaśniejszego Pana na granicy 
kraju, postanowili jednomyślnie postarać się o wykonanie Albumu Pamiątkowego chwil 
pełnych znaczenia i niezatartéj pamięci, które Najłaskawszy Monarcha między nami prze- 
pędzić raczył, a to w celu ofiarowania tego Albumu Jego Cesarskićj Wysokości Arcy- 
księciu Rudolfowi i Najdostojniejszćj Jego Narzeczonćj w uroczystćj chwili zaślubin. Do 
wykonania téj myśli wybrali obecni komitet złożony z pp. J. E. Włodzimierza hr. Dzie- 
duszyckiego, Dra Michała Gnoińskiego, J. E. Kazimierza Grocholskiego, Artura hr. Po- 
tockiego, J. E. Ludwika hr. Wodzickiego, Erazma Wolańskiego i Dra Michała Zyblikiewicza. 

Komitet ten ukonstytuował się 16. bież. m. a postanowiwszy fundusze potrzebne 
uzyskać drogą składek z całego kraju zebrać się mających, otrzymał pod tym względem 

zezwolenie Prezydyum ck. Namiestnictwa w pismie z dnia 16. b. m. do L. 10378,pr., 
skromny bowiem upominek prawdziwéj dopiero nabierze wartości przez współudział jak 
najliczniejszy mieszkańców kraju, mnićj i bardzićj zamożnych, bez różnicy wyznań i stanu. 

Do zbierania składek uprosiliśmy Prezydentów miast Lwowa i Krakowa, i Prezesów 
Rad powiatowych, upoważniając ich, ażeby udali się z prośbą o pomoc w zebraniu fun- 
duszów do Przewielebnego duchowieństwa, 

Mamy nadzieję, iż Najprzewielebniejszy Konsystorz przez wzgląd na cel, o jaki cho- 
dzi, nie zechce nam odmówić swego współdziałania, zachęcając ze swój strony duchownych 
do popierania sprawy składek jak najliezniejszym udziałem caléj ludności, 

Datki choćby najdrobniejsze będę wdzięcznie przyjęte. 

We Lwowie dnia 19. Października 1880. 


Przewodniczący: Sekretarz: 
Wodzicki. J. Ekielski. 


Biskupi Konsystorz żywi niepłonną nadzieję, że Przewielebni dusz Pasterze zachętą 
Parafian do licznych składek, nie chodzi tutaj o wysokość daru jak raczój o powszechność, 
by każdy choćby z najdrobniejszym datkiem, do téj składki się przyczynił, aby jedna chęć, 
jedna myśl, ożywiała wszystkich a udział był powszechny. Uzbierane datki odeślą Prze- 
wielebni dusz Pasterze do Biskupiego Konsystorza, 


Z Biskupiego Konsystorza, 
w Tarnowie dnia 31. Października 1880. 


L. 4860, 


Wykazy statystyczne o ruchu ludności mają być z wszelką akuratno- 
ścią sporządzane, 


Pod tym względem otrzymał Biskupi Korsystorz od e. k. Namiestnictwa z dnia 12. 
Października 1880 L. 41150 zażalenie, że wykazy statystyczne są sporządzane niedokła- 
dnie, poleca tedy c. k. Namiestnictwo, aby przewielebni dusz pasterze w sporządzaniu wy- 
kazów ściśle się danćj instrukcyi trzymali: Rozporządzenie to brzmi jak następuje: 

C. k. Namiestnictwo we Lwowie. L. 41150. 

Spostrzeżono, że kierownicy stacyj duchownych kładąc małą wagę na wykazy sta- 
tystyczne o ruchu ludności, sporządzają je bardzo często niedokładnie i z nieświadomością 
odnośnćj instrukcyi, przez co dzieje się często, że im wykazy do uzupełnienia zwracane 
być muszą, a w szczególności nie baczą na wypełnienie adnotacyi w wykazie Nr. 1, co 
do wieku oblubieńców — na wykazanie małżeństw rożwiązanych — na przeniesienie su- 
my z wykazu Nr, 8, do pierwszej rubryki wykazu Nr, 4. — a nie sumując wykazów 
nie baczą, ażali przedłożone wykazy co do cyfer są zgodne. 

Uprasza się więc Przewielebny Konsystorz o wydanie stósownego polecenia do wszy- 
stkich samoistnych duszpasterzy, aby wspomniane wykazy sporządzali z całą dokładnością 
i najściślćj według instrukcyi. 

We Lwowie 12. Października 1880. 

Pilne tedy zachowanie instrukcyi poleca Biskupi Konsystorz. 


Z Biskupiego Konsystorza, w Tarnowie dnia 20. Października 1880. 

L. 4717. 


Spowiedź i komunia św. jako téz rekolekcye przedwielkanocne mają 
być w szkołach średnich udzielane w dni wolne od godzin szkolnych. 

Prezydium c. k. Rady szkolnćj Krajowój pod dniem 28. Września 1880 L. 163 udzie- 
lito Biskupiemu Konsystorzowi rozporządzenie Ministerstwa wyznań i oświaty z dnia 13. 
Lipca 1880 L, 9946 tyczące się odprawiania spowiedzi św. i przyjęcia komunii św. w 
szkołach średnich, jako té2 zaprowadzenia na nowo rekoiekcyj przedwielkanocnych, które 
rozporządzenie bardzo ważne dla miléj wiadomości Przewielebnemu Duchowieństwu w ca- 
léj rozciągłości udzielamy: 

Prezydyum c. k. Rady szkolnéj krajowéj. L, 163/Pr. R s. kr. Odpis. 

Pan Minister wyznań i oświaty zezwolił reskryptem z dnia 13. Lipca b.r. l 9946, 
ażeby w szkołach średnich galicyjskich dla spowiedzi i komunii uczniów katolickich, ma- 
jącćj według rozporządzenia ministerstwa z 5. Kwietnia 1870 1. 2916 odbywać się na 
początku i przy końcu roku szkolnego, tudzież w czasie wielkanocnym, gdzieby tego sto- 
sunki miejscowe wymagały, przeznaczał dyrektor popołudnie i następny ranek, w każdym 
poszczególnym wypadku według swego uznania i w porozumieniu z dotyczącymi nauczy= 
cielami religii uchylając zarazem na ten czas lekcye szkolne. 

W dniu przeznaczonym na spowiedź, zamiast ostatnićj lekcyi szkolnćj przed południem, 
odbywać się będzie exhorta dla przygotowania uczniów do św. sakramentów spowiedzi i 
komunii. 

Prócz tego przyzwolił Pan Minister, ażeby wprowadzono napowrót rekolekcye pasyj- 
ne dla uczniów katolickich w niedzielę palmową i w następujący poniedziałek i wtorek, 
które to dni wskutek tego mają być wolne od lekcyj szkolnych; natomiast należy także 
w wschodnićj części kraju odbywać lekcye szkolne w sobotę przed i we wtorek po zielo- 
nych świętach. 

O czem się Dyrekcyę odnośnie do okólników z 9. Lutego 1876 1: 622 iz 18. Grud- 
nia 1877. 1. 12143 zawiadamia, 

Lwów, 28. Września 1880, 


Potocki m. p. 


Piis ad aram suffragiis comendatur. 


N. 5004. Anima Perillustris ac A, R, Dni Stanislai Baniak, Decani emeriti 
Parochi in Łapczyca, qui die 31. Octobris post gravem et diuturnum morbum anno setatis 
75 sacer. 47. ad Dominum migravit, societati precum reciprocarum pro felici morte adscriptus. 


JOSEPHUS ALOJSIUS, 


Episcopus Tarnoviensis. 


E Consistorio Episcopali, 


Tarnoviae die 4. Novembris 1880. 

Tarnoviae 1880. Typis A, Rusinowski, Typographi ad honores Episcopalis, Impensis Consistorii, 


